Moodley hoor vandag sy lotDonovan Moodley. Foto: Werner Beukes/SAPA Moodley het verlede week aansoek gedoen om ŉ herverhoor nadat hy in 2005 lewenslank tronkstraf opgelê is vir die ontvoering en moord van Leigh Matthews (21) in 2004. Moodley het verlede week aan die Suid-Gautengse Hooggeregshof gesê hy is deur drie dwelmhandelaars gedwing om by die ontvoering betrokke te raak maar dat hy nie vir Matthews vermoor het nie. Hy het beweer dat die ondersoekbeampte, brig. Piet Byleveld, hom gedwing het om skuld te erken en dat Byleveldt met bewysstukke gepeuter het.